**Farské oznamy**

**Dvanásta nedeľa rok A - (25. 6. 2023)**

|  |  |  |
| --- | --- | --- |
| Pondelok |  | 18.00 |
| Utorok |  | 7.00 |
| Streda | Sv. Petra a Pavla, slávnosť, vigília | 17.30 |
| Štvrtok | Sv. Petra a Pavla, slávnosť, prikázaný sviatok | 16.30 Oblazov, 18.00 |
| Piatok | Prvých sv. mučeníkov v Ríme (poďakovanie za šk.rok) | 17.00 |
| Sobota | O Preblahoslavenej Panne Márii | 7.00 a 18.00 Oblazov |
| Nedeľa | Trinásta nedeľa v cezročnom období | 8.00 a 10.30 |

Po svätej omši bude zbierka na dobročinné diela Svätého otca.

Sviatosť manželstva chcú prijať Jakub Kaplík z Kotešovej a Michaela Sobolová. Odporúčam našich snúbencov do našich modlitieb.

Môžete si nahlasovať úmysly sv. omší na júl.

Chcel by som vás pozvať na našu prvú dlhšiu farskú púť – dovolenku do Medžugoria za Pannou Máriou, ktorá by bola od 6.8. do12.8. išli by sme autobusom. Cena je 280eur je v nej zahrnutá cesta, ubytovanie, 4x polopenzia a poistenie na cestu. Tí čo sa prihlásili si môžu záväznú prihlášku a pokyny pre účastníkov púte vyzdvihnúť v sakristii. Priniesť ju vyplnenú i s peniazmi je nutné do 9.7. Máme ešte pár voľných miest, keby sa chcel niekto prihlásiť.

Cez prázdniny, pre teplo, vynecháme spoločné nedeľné stretnutie ružencového spoločenstva v kostole.

V piatok po sv. omši o 18.30 pozývam mládež na posledné stretko v tomto školskom roku do pastoračného centra.

Na budúci týždeň budeme mať prvonedeľnú zbierku pre potreby našej farnosti.

Chcel by som sa poďakovať všetkým, ktorí pomáhali pri príprave Stretnutia priateľov Valchovej, obecnému úradu v Kotešovej na čele s p.starostom, taktiež p. starostovi a obecnému úradu vo Svederníku, za materiálnu podporu rodinám Hozákovej, Danišovej, Žilinčárovej, zeleninárovi Tomášovi a poľovníkom. Ďalej hasičom, zdravotníkom, tým, ktorí vyvážali ľudí, spevákom, p. kostolníčke, tým, ktorí varili guľáš a čistili zeleninu, dobrovoľníkom ktorí obsluhujú, vystupujú na harmonikách, maľujú deťom na tvár, pokosili trávu a pripravili kaplnku a zvlášť chalanom, ktorí za tým všetkým stoja, aby to išlo, Braňovi Grofčíkovi, Peťovi Hadrbolcovi, Tomášovi Rybárikovi, Jankovi Sandánusovi, Peťovi Jandačkovi a Milanovi Bárdymu a všetkým, ktorí nejakým spôsobom prispeli, aby sme mali pekný deň. Ďalej sa chcem poďakovať za vaše modlitby, finančnú podporu našej farnosti i za každý druh pomoci a na budúci týždeň prosím o upratovanie skupinu č. 7. Želám vám peknú nedeľu a pozývam na občerstvenie.